Volda prestegjeld

Volda prestegjeld var et prestegjeld tilhørende Søre Sunnmøre prosti. Det omfattet sogn i Volda kommune i Møre og Romsdal fylke, og hovedkirken var Volda kirke.

Voldas kirkesogn er nå en del av Volda kirkelige fellesråd, og underlagt Søre Sunnmøre prosti i Møre bispedømme i Den norske kirke.

Historikk 

Vǫldinni sókn (norrønt) har sin opprinnelse fra kristningen av landet. Volda prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Reformatsen 1589 hadde Woldens Præstegjeld fem kirker og tre prester. Sognepresten betjente hovedkirken Volda og Ørsta kirke, mens Vanylven og Syvde kirker hadde en residerende kapellan i Vanylven, og Hjørundfjord kirke en personellkapellan som bodde hos sognepresten. Ved kgl.res. av 1. april 1740 og 4. august 1741 ble det vidløftige Volden Præstegjeld delt ved at Vanylven med Syvde ble skilt ut som eget sognekall, og den 23. april 1751 ble Hjørundfjord skilt ut som eget sognekall.

Volden prestegjeld dannet grunnlaget for Volden formannskapsdistrikt, som ble opprettet i 1837.

Ved kgl.res. av 3. april 1880 ble Austefjord kapellsogn skilt ut fra hovedsognet, og ved kgl.res. 26. mai og 23. juli 1900 ble Ørsten med Vartdalsstranda sogn i Ulstein prestegjeld skilt ut som eget sognekall. Ved kgl.res. av 17. desember 1909 ble Dalsfjord kirke eget annekssogn, og ved kgl.res. av 16. mars 1910 ble det bygget kirke for sognet på Ytre Dravlaus.

Ved avviklingen bestod Volda prestegjeld av menighetene i Volda, Dalsfjord, Austefjord og Kilsfjord.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Voldas historie
Religion i Møre og Romsdal
Prestegjeld i Møre bispedømme